Diari Oficial de la Generalitat Valenciana


Sumari del DOGV 3151, del 29-12-1997 (1997/13831)

DECRET 297/1997, de 2 de desembre, del Govern Valencià, pel qual declara Bé d'Interés Cultural com a zona arqueològica el jaciment denominat Torrelló de Boverot, al terme municipal d'Almassora.
-------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/02/297/dof/vci/html**

### Dades del document

Número de DOGV
:   3151

Data del DOGV
:   29-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/13101


Data del document
:   02-12-1997

Organisme emissor
:   Conselleria de Cultura, Educació i Ciència

Tipus de document
:   Decret

4174 DECRET 297/1997, de 2 de desembre, del Govern Valencià, pel qual declara Bé d'Interés Cultural com a zona arqueològica el jaciment denominat Torrelló de Boverot, al terme municipal d'Almassora. [97/13866]
  
La Direcció General de Patrimoni Artístic de la Conselleria de Cultura, Educació i Ciència, per Resolució de 19 de desembre de 1996, va incoar expedient de declaració de Bé d'Interés Cultural com a zona arqueològica del jaciment denominat Torrelló de Boverot al terme municipal d'Almassora.
  
Complits tots els tràmits preceptius en la incoació i instrucció del referit expedient, procedeix efectuar la citada declaració.
  
El Tribunal Constitucional, per sentència de 31 de gener de 1991, va establir que correspon a les comunitats autònomes, quan la tinguen assumida estatutàriament, la competència per a emetre la declaració formal de Bé d'Interés Cultural.
  
El Decret 181/1991, de 15 d'octubre, del Govern Valencià, va establir l'òrgan competent per a la resolució d'expedients en matèria de béns d'interés cultural de competència de la Generalitat Valenciana.
  
En virtut d'allò que s'ha exposat, vist l'article 31.5 de l'Estatut d'Autonomia de la Comunitat Valenciana i d'acord amb allò que s'ha establit en la Llei 16/1985, de 25 de juny, del Patrimoni Històric Espanyol i el Reial Decret 111/1986, de 10 de gener, de desplegament parcial d'aquesta, modificat per Reial Decret 64/1994, de 21 de gener, a proposta del conseller de Cultura, Educació i Ciència, i amb la deliberació prèvia del Govern Valencià en la reunió del dia 2 de desembre de 1997,
  
DECRETE
  
Article 1
  
Es declara Bé d'Interés Cultural com a zona arqueològica el jaciment denominat Torrelló de Boverot al terme municipal d'Almassora.
  
Article 2
  
La zona arqueològica estarà delimitada per una àrea que se situa a l'extrem oest del terme municipal d'Almassora, que comprén la parcel·la núm. 647 del polígon 1 del pla cadastral i que forma un polígon trapezoïdal irregular els costats grans del qual s'orienten en direcció NE-SO i les dimensions del qual són: costat NO 75m, costat SO 56m, costat SE 60,5m i costat NE 19,5m, amb una superfície total de 27 àrees i 59 centiàrees.
  
La descripció complementària del bé a què es refereix el present Decret, així com l'àrea afectada per la declaració són els que consten en el pla i l'altra documentació que obra en l'expedient de la seua raó.
  
DISPOSICIÓ FINAL
  
El present decret es publicarà en el Boletín Oficial del Estado i entrarà en vigor l'endemà de la seua publicació en el Diari Oficial de la Generalitat Valenciana.
  
València, 2 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament d'Orihuela


Còpia Permalink ELI